
EXPUNERE DE MOTIVE

PRIVIND OPORTUNITATEA PROIECTULUI DE HOTARARE

pentru aprobarea sprijinului financiar de la bugetul local al Municipiului Timisoara, pentru unitatile de cult apartinand cultelor religioase recunoscute din Romania, pe anul 2019

            Municipiul Timişoara a susţinut continuu prin finanţările acordate anual, de la bugetul local, unitatile de cult pentru lucrarile de construtie, reabilitare si renovare a lacaselor de cult de pe  raza Municipiului Timisoara.

Prin HCL nr. 116/05.04.2016 s-a aprobat Regulamentul privind stabilirea unor forme de sprijin financiar de la bugetul local pentru unitatile de cult apartinand cultelor religioase recunoscute in Romania, avand ca scop stabilirea cadrului general si a procedurii de acordare a unor forme de sprijin financiar de la bugetul local al Municipiului Timisoara pentru unitatile de cult apartinand cultelor religioase recunoscute din Romania.
In conformitate cu  prevederile:
-  O.G. nr. 82/2001, republicata, privind stabilirea unor forme de sprijin financiar pentru unitatile de cult,apartinand cultelor religioase recunoscute din Romania, aprobata cu modificarile si completarile ulterioare prin Legea nr. 125/2002, republicată;
- H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, cu modificarile si completarile ulterioare, republicată;
-  Legea 215/2001, republicata a administratiei publice locale.

Sursa de finantare este asigurata din bugetul local aprobat prin HCL nr. 248/07.05.2019 la capitolul bugetar 67.02.06. „Servicii religioase”, unde s-a aprobat suma de1.337 mii lei. Din valoarea aprobata, suma de 1.275,45 mii lei reprezinta sume angajate prin protocoalele de finantare incheiate in anul 2017 si 2018 si care nu au fost achitate in exercitiile bugetare anterioare, rezultand o suma disponibila de 61,55 mii lei. Prin HCL nr. 386/25.07.2019 bugetul a fost suplimentat cu suma de 649 mii lei, rezultand un disponibil de 710,55 mii lei.
Luand in considerare solicitarile inregistrate din partea unor unitati de cult de pe raza Municipiului Timisoara, prin care au  solicitat alocarea unui sprijin financiar pe anul 2019,
Avand in vedere ca s-au derulat toate etapele de lucru prevazute in regulament.

Avand in vedere ponderea orientarii religioase a locuitorilor municipiului Timisoara, in conformitate cu datele statistice existente, si tinand cont de  analiza oportunitatii solicitarilor depuse de catre unitatile de cult pentru obiectivele propuse a fi realizate, in parte, se propune spre dezbatere si aprobare de catre Consiliul Local al Muncipiul Timisoara proiectul de hotarare privind aprobarea sprijinului financiar de la bugetul local al Municipiului Timisoara, pentru unitatile de cult apartinand cultelor religioase recunoscute din Romania.

